Serbska drasta a bodypainting?
Serbska drasta a bodypainting, hodźi so to scyła hromadźe? Štóž chce tole wědźeć, njech přińdźe sobotu 21.meje wot 10-17 hodź. do Serbskeho muzeja w Budyšinje pohladać. Tam wotměje so workshop za młodych kreatiwnych pod hesłom „Wot party k borće“. Katrin Salmen a Matej Dźisławk pokazatej, što maš při pomolowanju wobliča z ornamentami a při portretowej fotografiji wšo wobkedźbować. Słowakski wustajenski projekt „PARTY w 21. lětstotku“ skića ideje tež za nas Serbow. Za hru ze symbolemi a barbami je wšelaka serbska swjedźenska pycha přihotowana. Štóž chce, móže sej swójski make-up, wěcy za šminkwanje a kameru sobu přinjesć. Tež młodźi mužojo su wutrobnje witani!
Přizjewće so pod ticket@sorbisches-museum.de abo tel. 03591/2708700, kóšty 10 €. Poskićujetej so dwaj kursaj, 10 – 13 hodź. a 14 – 17 hodź.
Dźakujemy so Spěchowanskemu towarstwu Serbskeho muzeja a Serbskemu ludowemu ansamblej za podpěru.
eng_Latn szl_Latn slk_Latn slk_Latn